31999D0310
L 119/57
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 април 1999 година
относно общ технически регламент за цифрови усъвършенствани безжични далекосъобщителни (DECT) устройства за достъп до цифрова мрежа с интеграция на услугите (ISDN)
(нотифицирано под № C(1999) 999)
(текст от значение за ЕИП)
(1999/310/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите наземни станции, включително и взаимното признаване на тяхното съответствие (1), и по специално член 7, параграф 2, второ тире от нея,
(1)
като има предвид, че Комисията е приела мерки, посочващи вида крайни устройства, за които се изисква общ технически регламент, а също и свързаното с тях заявление за обхват в съответствие с член 7, параграф 2, първо тире;
(2)
като има предвид, че следва да бъдат приети съответните хармонизирани стандарти или части от тях, прилагащи основните изисквания, които следва да бъдат трансформирани в общ технически регламент;
(3)
като има предвид, че, за да се гарантира непрекъснатост на достъпа до пазарите за производителите, е необходимо да бъдат въведени преходни изисквания относно системите, одобрени в съответствие с националните правила за одобрение на типа;
(4)
като има предвид, че е предоставено предложение на Комитета за одобряване на далекосъобщително оборудване (АСТЕ) в съответствие с член 29, параграф 2 от Директива 98/13/ЕО;
(5)
като има предвид, че общият технически регламент, предвиден с настоящото решение, е в съответствие със становището на АСТЕ,
ПРИЕ НАСТОЯЩОТО РЕШЕНИЕ:
Член 1
1. Настоящото решение се прилага по отношение на крайните устройства, предназначени да бъдат свързани към обществената далекосъобщителна мрежа и попадащи в обхвата на хармонизирания стандарт, посочен в член 2, параграф 1.
2. Настоящото решение установява общи технически правила относно изискванията за свързване на DECT устройства за достъп до ISDN мрежи.
Член 2
1. Общият технически регламент включва хармонизирания стандарт, изготвен от съответния орган по стандартизация, като въвежда, доколкото е възможно, основните изисквания, посочени в член 5, букви от в) до ж) от Директива 98/13/EО. Позоваване на стандарта е изложено в приложение I, с изключение на изискванията, изброени в приложение II.
2. Крайните устройства, предмет на настоящото решение, са съобразени или с общия технически регламент, посочен в параграф 1, или алтернативно с общите технически регламенти, както е определено в Решения 98/515/EО (2) и 97/523/ЕО (3) на Комисията. В допълнение на това те отговарят на основните изисквания, посочени в член 5, букви а) и б) от Директива 98/13/ЕО, и отговарят на изискванията на всяка друга намираща приложение директива, и по-специално Директивите 73/23/ЕИО (4) и 89/336/ЕИО (5) на Съвета.
Член 3
С оглед на крайните устройства, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или гарантират използването на хармонизирания стандарт, посочен в приложение I или, алтернативно, хармонизираните стандарти, посочени в риложенията на Решения 98/515/EО и 97/523/EО.
Член 4
Адресати на настоящото решение са държавите-членки.
Съставено в Брюксел на 23 април 1999 година.